**Referat fra møte i Nesodden menighetsråd torsdag 24. august 2023 kl. 1900 – 2200.**

**Sted: Menighetshuset**

Til stede: Gry Skurdal, Elise Klouman, Arne Bjerke, Halvor Håkanes, Bjarte Hunnestad, Hilde Strøm, Randi Hannisdal, Svein Hunnestad og Kristine Skree Kristiansen

|  |  |  |
| --- | --- | --- |
| Sak 64/23 | **Godkjenning av innkalling til møte 24.08.2023. Godkjenning av referat fra møte 19. juni 2023.**  Innkallingen: Saken Soknepresten informerer hadde falt ut.  Referatet er godkjent. | Alle |
| Sak 65/23 | **HOVEDSAK PÅ MØTET:**  **850 år – Handlingsplan/tiltaksplan – Alle tenker gjennom ideer og tanker om tiltak vi kan gjennomføre fram til jubileet i 2025. Ta gjerne med dine forslag til 5 – 10 ideer som du kan presentere på møtet.**  Uka før jubileumsmessa – hvordan gjøre jubileet relevant? Et rom for eksistensielle tanker…  Ideer:   * Vandringer på kirkestien * Tablåer med tidsriktige kostymer * Konserter med musikk fra kirkens forskjellige tidsepoker, knyttet til datidens samfunn på Nesodden og historien ute i verden forøvrig * Slagord: *Nesodden kirke – 850 år med håp.* Tenke igjennom hvordan man kan få fram håpsdimensjonen i jubileumsprogrammet. Håpsarrangementer. * Lage logo * Kontakt med alle skolene. Tilby omvisning og knytte stoffet til skolens opplæringsplaner. * Nå trengs det penger til prosjektet «Nesodden kirke 850 år» og en lønnet prosjektleder. Kristine foreslår at det er menighetsrådet som eier prosjektet. Prosjektgruppen rapporterer til menighetsrådet gjennom den representanten i prosjektet som sitter i menighetsrådet. Vi har allerede en aktuell kandidat til prosjektleder. Komiteen undersøker med vedkommende om betingelser, oppgaver og honorar til saksframlegg til neste møte og Hilde tar kontakt med den aktuelle kandidaten. * Menighetsrådet bevilger en viss sum som et startgrunnlag. * Referansegruppe for å få gode innspill. | Alle |
| Sak 66/23 | **Orientering om arbeidet knyttet til jubileet fra arbeidsgruppen.** | HS |
| Sak 67/23 | **Kirkeverter**  Plan for kirkeverter er allerede sendt ut.  Det er konfirmasjonsgudstjenester søndag 10.9., lørdag 16. og sønd 17.9. Behovet for kirkeverter på disse gudstjenestene er dekket. | GS |
| Sak 68/23 | **Overgangsmøte for nytt menighetsråd. Fastsette møtetid for felles møte mellom dagens MR og nytt MR**  Overgangsmøtet blir onsdag 27.9. kl. 18.00  Torsdag 28.9 kl.18.00 blir det en fest bare for det nåværende menighetsrådet hos Gry i Torvvikveien 59. | Alle |
| Sak 69/23 | **Tirsdagsmiddagen – høst – 2023. Gjennomgang av arbeidet/oppsummering av våren 2023.**  Dette tas opp med det nye menighetsrådet. | EK |
| Sak 70/23 | **Orientering fra Fellesrådet**  Status bårerommet: Det er kommet 2 anbud til kommunen som er alt for høye for det som er budsjettert. Det blir et møte 7.9. bl.a. for å få klarhet i hvordan anbudsprosessen har vært. Og er bårehuset kun et kirkelig anliggende når det kommer hele befolkningen til gode?  Orgel: Vi har fått klarsignal og alle godkjenninger er i orden! | EK/AB/ |
| Sak 71/23 | **Kirkevalget**  Vi har nok valgmedarbeidere. Valgopplæring 4. eller 5.9.  *Menighetsrådets medlemmer er pliktige til å være til stede på opptellingen etterpå.*  Informasjon kommer på mail fra Gry. | GS |
| Sak 72/23 | **Eventuelt**   * Gudstjenestelista må oppdateres og er snart klar. * Menighetsrådet m.fl. blir invitert til Frivillighetsfest mandag. 18.9. kl. 18.00 på menighetshuset. Vi får treretters middag og underholdning. Kristine trenger en liste over frivillige i menigheten. Gry sender liste over kirkeverter. * Åpen kirke: Halvor sender etter hvert ut en oversikt over kirkevakter. Vi finner en praktisk løsning på problemet med den tunge plakaten i rundkjøringen. Kristine tar det med til Anne Irene. * Soknepresten orienterer: Det blir 3 vesperkvelder i høst. Konfirmasjonsgudstjenestene er 10.9., 16.9. og 19.9. Det blir gitt tilbud til konfirmantene om lederkvelder utover høsten. * I starten av møtet presenterte Kristine seg, og vi fikk høre litt om hva hun har gjort før og hvordan hun kom til Nesodden som prest. Nå er hun koordinerende sokneprest og skal samarbeide tett med Svein. Hun tar gjerne imot innspill fra menighetsrådet.   Referent: Randi Skodvin Hannisdal | Alle |

Neste menighetsrådsmøte som også er et overgangsmøte med det nye rådet:

Onsdag 27. september kl. 18.00